Document ID: 31983R0188

KOMISSION ASETUS (ETY) N:o 188/83,
annettu 26 päivänä tammikuuta 1983,
muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä annetun asetuksen (ETY) N:o 2793/77 muuttamisesta kahdennentoista kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 10 artiklan 3 kohdan,
sekä katsoo, että
komission asetuksessa (ETY) N:o 2793/77(), sellaisena kuin se on viimeksi muutettuna asetuksella (ETY) 3282/82(), säädetään erityisistä yksityiskohtaisista säännöistä sekatuotantotiloille toimitettavan rasvattoman maidon osalta; tiloista, joilla ei kasvateta muita kuin omien lypsylehmien vasikoita ja jotka pitävät sonnivasikoita enintään 25 päivää, säädetään, että ne ottavat toimitettavakseen rasvatonta maitoa, joka ei saa erityistukea, vähintään 10 prosenttia kyseisen kuukauden aikana toimitetusta määrästä; tiukasti sovellettuna myyntipäivän vähäinen ylitys johtaa tuen menettämiseen kokonaisuudessaan; olisi säädettävä tuen vähenemisestä kyseisen säännöksen noudattamisen laiminlyönnin vakavuuden mukaan,
samassa asetuksessa säädetään, että tilojen on ilmoitettava meijerille tapauskohtaisesti ennen kuun, vuosineljänneksen tai vuoden alkua karjansa tilanne sekä kyseisenä ajanjaksona tilalla pidettävien nuorten vasikoiden enimmäismäärä; tämän asetuksen noudattaminen johtaa koko tuen maksamatta jättämiseen jopa ilmoitusten vähäisen myöhästymisen vuoksi; on välttämätöntä säätää tuen osittaisesta vähenemisestä tässä tapauksessa,
jäsenvaltioiden suorittamien Euroopan maatalouden ohjaus- ja tukirahaston tukiosaston rahoitusjärjestelmän tarkastustoimenpiteistä 27 päivänä kesäkuuta 1977 annetussa komission direktiivissä 77/435/ETY() säädetään ajanjaksoista, joiden ajan kauppa-asiakirjat on säilytettävä; olisi saatettava asetuksessa (ETY) N:o 2793/77 säädetyt aikavälit direktiivin vaatimusten mukaisiksi, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2793/77 seuraavasti:
1. Muutetaan 4 artiklaa seuraavasti:
a) Lisätään 2 kohdan toiseen alakohtaan seuraava: "Jos havaitaan, että karjankasvattaja pitää yhtä tai useampaa sonnivasikkaa kauemmin kuin 25 päivää mutta enintään 35 päivää, sovelletaan ensimmäisen alakohdan kolmatta luetelmakohtaa."b) Lisätään 3 kohta seuraavasti:
"3. Kun meijerille annettava ilmoitus karjatilanteesta tai nuorten vasikoiden enimmäismäärästä tehdään jälkikäteen ja jos viive ei ylitä 10 päivää, tuen määrää vähennetään 10 prosentilla kyseiseltä ajanjaksolta."2. Korvataan 5 artiklan 1 kohta seuraavasti:
"1. Meijeri jättää 4 artiklassa tarkoitetun sitoumuksen mallikappaleen kirjausta varten toimivaltaiselle viranomaiselle ja pitää itsellään kappaleen vähintään kolmen vuoden ajan sen vuoden lopusta, jona 4 kohdassa tarkoitettu voimassaoloaika päättyy. Meijeri säilyttää myös 4 artiklan 1 kohdan b ja c alakohdassa tarkoitetut selvitykset vähintään kolmen vuoden ajan sen vuoden lopusta, jona ne on laadittu."
2 artikla
Edellä 1 artiklan 1 kohdan säännökset ovat sovellettavissa asianomaisen hakemuksesta jo asetuksen (ETY) N:o 2793/77 mukaisesti tehtyihin tukihakemuksiin.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä tammikuuta 1983.

Labels: 17
6